CELEX: 52006PC0599
Language: da
Date: 2006-10-18
Title: Forslag til Europa-Parlamentets og Rådets afgørelse om nedsættelse af Det Rådgivende Organ for Statistisk Styring på Europæisk Plan

Vigtig juridisk meddelelse

|

52006PC0599

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 18.10.2006KOM(2006) 599 endelig2006/0199 (COD)Forslag tilEUROPA-PARLAMENTETS OG RÅDETS AFGØRELSEom nedsættelse af Det Rådgivende Organ for Statistisk Styring på Europæisk Plan(forelagt af Kommissionen)BEGRUNDELSEBAGGRUNDEN FOR FORSLAGET |110 | Begrundelse og formål For at imødekomme den opfordring, Rådet fremsatte den 2. juni 2004 og igen den 17. februar 2005 om at styrke den statistiske styring for at sikre de nationale statistiske kontorers og Eurostats uafhængighed, integritet og ansvarlighed, har Kommissionen iværksat en strategi med en række foranstaltninger, der skal forbedre kvaliteten af de statistiske data i tilknytning til proceduren i forbindelse med uforholdsmæssigt store underskud og forbedre Eurostats handlemuligheder. Derudover vedtog Kommissionen den 25. maj 2005 en meddelelse og en henstilling om medlemsstaternes og Fællesskabets statistikmyndigheders uafhængighed, integritet og ansvarlighed. Hertil er knyttet en adfærdskodeks for europæiske statistikker, som er udarbejdet af de nationale statistikmyndigheder og Eurostat og godkendt af Udvalget for det Statistiske Program som et selvregulerende instrument. For at forene denne selvregulering med behovet for ansvarlighed erklærede Kommissionen i henstillingen, at den havde til hensigt at indføre et rapporteringssystem, igennem hvilket der skal føres kontrol med, at det europæiske statistiske system[1] overholder kodeksen. I dette rapporteringssystem kunne indgå et eksternt rådgivende organ, der skulle spille en aktiv rolle i overvågningen af kodeksens gennemførelse og dermed i forbedringen af uafhængigheden, integriteten og ansvarligheden. I konklusionerne af mødet i Rådet (økonomi og finans) den 8. november 2005 understregedes betydningen af et sådant organ, som "... ville styrke Eurostats og - i forbindelse med peer-gruppe-evalueringen af gennemførelsen af adfærdskodeksen for europæiske statistikker - også det europæiske statistiske systems uafhængighed, integritet og ansvarlighed", og konklusionerne indeholder desuden forskellige retningslinjer om organets sammensætning og opgaver. Det fremhæves også i konklusionerne, at man bør nedsætte et nyt selvstændigt organ frem for som led i reformen af Det Europæiske Rådgivende Udvalg for Statistisk Information på det Økonomiske og Sociale Område at lade dette udvalg varetage de pågældende opgaver. Forslaget til Europa-Parlamentets og Rådets afgørelse om nedsættelse af et rådgivende organ for statistisk styring på europæisk plan er i overensstemmelse med ovennævnte betragtninger og supplerer derfor den eksisterende struktur for statistisk styring på europæisk plan på europæisk plan. |139 | Gældende bestemmelser på det område, som forslaget vedrører Der er ingen gældende bestemmelser på det område, som forslaget vedrører. |141 | Overensstemmelse med andre EU-politikker og -mål Ikke relevant. |HØRING AF INTERESSEREDE PARTER OG KONSEKVENSANALYSE |Høring af interesserede parter |211 | Høringsmetoder, hovedmålgrupper og respondenternes overordnede profil Forslaget er baseret på høringer af Udvalget for det Statistiske Program og Det Økonomiske og Finansielle Udvalg. |212 | Sammenfatning af svarene og redegørelse for, hvordan der er taget hensyn til dem Et af de vigtigste resultater af høringen var, at den viste, at der var et ønske om, at organet nedsættes på en sådan måde, at man sikrer dets uafhængighed og skaber overensstemmelse med konklusionerne fra mødet i Rådet (økonomi og finans) den 8. november 2005. |Ekspertbistand |229 | Der har ikke været behov for ekspertbistand udefra. |230 | Konsekvensanalyse Det blev alternativt overvejet at give Det Europæiske Rådgivende Udvalg for Statistisk Information på det Økonomiske og Sociale Område et mandat, der også skulle dække organets opgaver. Det rådgivende udvalg skulle i så fald undergå radikale ændringer, og særlig skulle antallet af medlemmer nedsættes, så udvalget også efter kommende udvidelser af EU ikke ville blive for stort til at være arbejdsdygtigt. |FORSLAGETS RETLIGE ASPEKTER |305 | Resumé af forslaget Formålet med forslaget er at nedsætte et rådgivende organ for statistisk styring på europæisk plan. Hensigten er at øge troværdigheden af de europæiske statistikker, og organet skal rådgive Kommissionen og rapportere om Eurostats gennemførelse af adfærdskodeksen for europæiske statistikker. |310 | Retsgrundlag Traktatens artikel 285 er retsgrundlaget for foranstaltninger vedtaget af Europa-Parlamentet og Rådet med hensyn til produktion af statistikker og fastlægger de principper, som de skal overholde. Det rådgivende organ for statistisk styring på europæisk plan bør som medlemmer have højtstående personer, som udpeges af Kommissionen efter høring af Europa-Parlamentet og Rådet, og som kan vurdere det europæiske statistiske system udefra. For at styrke organets uafhængighed og for at understrege den betydning, lovgiverne tillægger spørgsmålet, bør nedsættelsen af et rådgivende organ for statistisk styring på europæisk plan ske ved en afgørelse truffet af Europa-Parlamentet og Rådet. |Proportionalitetsprincippet |331 | Forslaget er i overensstemmelse med proportionalitetsprincippet, da det omfatter Kommissionens aktiviteter inden for europæiske statistikker og det europæiske statistiske systems arbejde som helhed. Organet har ikke kompetence til at tage stilling til enkelte landes praksis eller institutioner. Det foreslåede organs opgaver og aktiviteter vil afspejle det grundlæggende mål, nemlig at forbedre Eurostats og det europæiske statistiske systems uafhængighed, integritet og ansvarlighed, og dermed styrke brugernes tillid til de europæiske statistikker. |332 | I overensstemmelse med Rådets konklusioner bliver der tale om et meget lille organ, hvor der lægges vægt på, at alle medlemmerne har stor ekspertise inden for statistik. I henhold til artikel 3 udpeger Kommissionen efter høring af Europa-Parlamentet og Rådet i alt 5 medlemmer inklusive formanden. Kommissionen vil være repræsenteret ved en observatør. |Reguleringsmiddel/reguleringsform |341 | Foreslåede reguleringsmidler: |342 | Andre reguleringsmidler ville ikke være egnede af følgende grunde: I sit arbejdspapir af 27. juli 2005 (C(2005) 2817) om rammerne for Kommissionens ekspertgrupper ("Framework for Commission's expert groups: horizontal rules and public register") påpegede Kommissionen, at ekspertgrupper dvs. grupper, der omfatter nationale eksperter og/eller eksperter fra den private sektor, og som bistår Kommissionen i dennes udøvelse af initiativretten og i dens opgaver vedrørende overvågning og koordinering mellem medlemsstaterne, set ud fra et institutionelt synspunkt bør nedsættes ved en kommissionsafgørelse. I det forelæggende tilfælde måtte Kommissionen imidlertid tage hensyn til behovet for at nedsætte organet i overensstemmelse med dets grundlæggende mål, nemlig at forbedre Eurostats og det europæiske statistiske systems uafhængighed, integritet og ansvarlighed og at styrke brugernes tillid til de europæiske statistikker. På baggrund af forslagets mål og indhold er en afgørelse truffet af Europa-Parlamentet og Rådet derfor det mest egnede reguleringsmiddel. |BUDGETMÆSSIGE KONSEKVENSER |409 | Forslaget har ingen konsekvenser for Fællesskabets budget. |YDERLIGERE OPLYSNINGER |560 | Det Europæiske Økonomiske Samarbejdsområde Den foreslåede retsakt er relevant for EØS og bør derfor omfatte hele EØS-området. |1.  2006/0199 (COD)Forslag tilEUROPA-PARLAMENTETS OG RÅDETS AFGØRELSEom nedsættelse af Det Rådgivende Organ for Statistisk Styring på Europæisk Plan (EØS-relevant tekst)EUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelsen af Det Europæiske Fællesskab, særlig artikel 285,under henvisning til forslag fra Kommissionen[2],efter proceduren i traktatens artikel 251[3], ogud fra følgende betragtninger:(1) Behovet for at fastlægge standarder på europæisk plan for medlemsstaternes statistikmyndigheders uafhængighed, integritet og ansvarlighed foranledigede Udvalget for det Statistiske Program til enstemmigt at godkende adfærdskodeksen for europæiske statistikker[4] på udvalgets møde den 24. februar 2005.(2) Formålet med adfærdskodeksen er dels at øge tilliden til statistikmyndighederne ved at foreslå visse institutionelle og organisatoriske ordninger, dels at forbedre kvaliteten af de statistikker, de udarbejder.(3) Kommissionen erkendte i sin meddelelse af 25. maj 2005 til Europa-Parlamentet og Rådet om medlemsstaternes og Fællesskabets statistikmyndigheders uafhængighed, integritet og ansvarlighed behovet for et eksternt rådgivende organ, der kunne få til opgave at føre tilsyn med, hvordan kodeksen anvendes i det europæiske statistiske system som helhed. Kommissionen anførte i sin henstilling af samme dato, at den havde til hensigt at fremsætte forslag om et sådant eksternt rådgivende organ.(4) Rådet fremførte i sine konklusioner af 8. november 2005, at et nyt rådgivende organ på højt plan ville styrke Eurostats og - i forbindelse med peer-gruppe-evalueringen af gennemførelsen af adfærdskodeksen - også det europæiske statistiske systems uafhængighed, integritet og ansvarlighed, og anførte, at det nye organ burde være en lille gruppe personer, der er udnævnt på grundlag af deres kompetence.(5) Der bør derfor nedsættes et rådgivende organ, og dets opgaver og struktur bør fastlægges -TRUFFET FØLGENDE AFGØRELSE:Artikel 1Rådgivende organDer nedsættes et rådgivende organ ved navn "Det Rådgivende Organ for Statistisk Styring på Europæisk Plan" (i det følgende benævnt "organet").Artikel 2Opgaver1. Organet har til opgave:-  at forbedre troværdigheden af de europæiske statistikker-  at forelægge en årlig beretning om Kommissionens (Eurostats) gennemførelse af adfærdskodeksen for europæiske statistikker for Kommissionen, som derefter forelægger beretningen for Europa-Parlamentet og Rådet-  at rådgive Kommissionen om, hvilke foranstaltninger der kan lette gennemførelsen af adfærdskodeksen for europæiske statistikker (i det følgende benævnt "adfærdskodeksen") i det europæiske statistiske system med henblik på at forbedre den statistiske styring-  at rådgive Kommissionen om udviklingen af et kvalitetsmærke og om, hvordan adfærdskodeksen videreformidles til brugere og dataleverandører-  at rådgive om ajourføring af adfærdskodeksen og om generelle bestemmelser og principper for et velfungerende europæisk statistisk system som helhed.2. Kommissionen kan høre organet om spørgsmål vedrørende brugernes tillid til de europæiske statistikker.Artikel 3Organets medlemmer1. Organet består af fem medlemmer inklusive formanden. Kommissionen (Eurostat) er repræsenteret ved en observatør.2. Medlemmerne af organet vælges blandt eksperter med særlig kompetence inden for statistik; medlemmerne er personligt udnævnt.3. Kommissionen udpeger medlemmerne af organet og dets formand efter høring af Europa-Parlamentet og Rådet for en treårig periode.Organet kan udpege indtil to medlemmer, hvis mandatperiode kan forlænges én gang med yderligere tre år.4. Hvis et medlem udtræder, før hans mandatperiode udløber, erstattes han for den resterende del af mandatperioden af et nyt medlem, der udnævnes efter bestemmelserne i denne artikel.Artikel 4Arbejdet i organet1. Organet fastsætter selv sin forretningsorden, der offentliggøres.2. Organets årsberetning, jf. artikel 2, offentliggøres. Organet kan desuden beslutte at offentliggøre konklusioner, delkonklusioner og arbejdsdokumenter på internettet.3. Medlemmerne af organet må ikke videregive oplysninger, som de har fået adgang til i forbindelse med organets arbejde, hvis Kommissionen oplyser dem om, at oplysningerne, udtalelsen eller det rejste spørgsmål er af fortrolig art.4. Organet bistås af et sekretariat, som stilles til rådighed af Kommissionen. Sekretæren udpeges af Kommissionen efter høring af organet. Sekretæren handler efter organets anvisninger.5. Udgifterne til organet indgår i Kommissionens budgetoverslag.Artikel 5Denne afgørelse træder i kraft dagen efter offentliggørelsen i den Europæiske Unions Tidende.Udfærdiget i Bruxelles,På Europa-Parlamentets vegne På Rådets vegneFormand Formand [1] Dvs. partnerskabet mellem De Europæiske Fællesskabers Statistiske Kontor (Eurostat) og de nationale statistikmyndigheder og andre nationale myndigheder, der i den enkelte medlemsstat er ansvarlige for at udarbejde og offentliggøre EF-statistikker.[2] EUT C af , s. .[3] EUT C af , s. .[4] Vedtaget af Udvalget for det Statistiske Program den 24. februar 2005 og knyttet til Kommissionens henstilling af 25. maj 2005 om medlemsstaternes og Fællesskabets statistikmyndigheders uafhængighed, integritet og ansvarlighed (KOM(2005) 217 endelig/1).